Kali

Za ostale upotrebe, pogledajte Kali (razvrstavanje). Kali je općina u Hrvatskoj. Geografija Kali se nalazi na otoku Ugljanu i najveće je mjesto na zadarskim otocima. Selo je smješteno između dvije luke na sjevero-istoku i uvala Lamjana na jugo-zapadu.Stara jezgra mjesta s uskim uličicama i kamenim kućama u dalmatinskom stilu smještena je na brežuljku odakle se pruža prekrasan pogled na okolicu,a sve nadvisuje zvonik barokne crkve Sv. Lovre,zaštitnika Kali. Stanovništvo Prema broju stanovnika Kali su među najvećim otočnim naseljima Zadarske županije. Broj stanovnika rastao je do 1971. godine, a od tada počinje postupni pad broja stanovnika. Međutim, intenzitet demografske "erozije" nije izrazit kao u drugim naseljima na zadarskim otocima. Po popisu stanovništva iz 2001. godine, općina Kali imala je 1.731 stanovnika, raspoređenih u jednom naselju - Kali, a prema rezultatima popisa iz 2011. godine u Kalima živi 1.638 stanovnika. Uprava Historija Naselje se prvi put spominje u jednom dokumentu iz 1299. godine. Gospodarstvo Ribarstvo Marikultura Turizam U Kalima je uglavnom razvijeno ribarstvo, marikultura i turizam. Uz to u Kalima postoji i sloga sa petnaestak dobro opremljenih brodova, a tu je još desetak privatnih ribarskih obrta i poduzeća, tvrtka Kali tuna s vlastitom flotom i uzgojem tuna. To Kaljane svrstava u jednu od najjačih ribarskih flota na Hrvatskom Jadranu. Ribo-uzgajalište Cenmar je pionir svjetskog ranga u uzgoju brancina, a tu je još i jedna tvrtka Bisage - Nit. Kali je sa svojom postojećom i vrlo razvijenom industrijskom infrastrukturom privuklo i strani kapital i tvrtku Wolf - Lamjana, koji trenutačno zapošljava preko 200 radnika. Značajne osobe Nataša Kolega - hrvatska rukometašica, višestruka hrvatska reprezentativka Živko Kolega - gradonačelnik Zadra Arno Longin - hrvatski sportski skakač u vodu Branimir Longin - hrvatski košarkaš Korina Longin - hrvatska manekenka Milena Rakvin Mišlov - hrvatska pjesnikinja Joja Ricov - hrvatski pjesnik Milena Dundov, hrvatska kazališnolutkarska redateljica i glumica Grozdana Franov - Živković povjesničarka - glagoljaš Petar Dundov († 1933) - pobjednik veslačke utakmice u Preku Spomenici i znamenitosti crkva Sv. Lovre iz XV.st. crkvica Sv. Pelegrin iz XIV.st. Obrazovanje područna škola Valentin Klarin Kultura Kualjske posestrine Sport Svake godine u ljeto organizira se turnir u uličnoj košarci "Streetball". Reference Vanjske veze